২০১৫ ক্রিকেট বিশ্বকাপ ফাইনাল
২০১৫ ক্রিকেট বিশ্বকাপ ফাইনাল ২৯ মার্চ, ২০১৫ তারিখে অস্ট্রেলিয়ার মেলবোর্নে অবস্থিত মেলবোর্ন ক্রিকেট গ্রাউন্ডে অনুষ্ঠিত হয়। চূড়ান্ত খেলায় স্বাগতিক অস্ট্রেলিয়া দলের বিপক্ষে সহঃস্বাগতিক নিউজিল্যান্ড দল প্রতিদ্বন্দ্বিতা করে। তন্মধ্যে, অস্ট্রেলিয়া শীর্ষস্থানীয় দল হিসেবে চূড়ান্ত খেলায় অবতীর্ণ হয়। চূড়ান্ত খেলায় দলটি ৭ উইকেটে বিজয়ী হয় ও উপর্যুপরি পঞ্চমবারের মতো বিশ্বকাপ জয় করে। স্টেডিয়ামে ৯৩,০১৩জন দর্শক উপস্থিত ছিলেন যা অস্ট্রেলিয়ায় ক্রিকেট খেলায় একদিনে দর্শকের সমাগমের নতুন রেকর্ড সৃষ্টি হয়।
২০১৫ আইসিসি বিশ্ব টুয়েন্টি২০ বাছাইপর্ব
২০১৫ আইসিসি বিশ্ব টুয়েন্টি২০ বাছাইপর্ব () ২০১৬ সালের আইসিসি বিশ্ব টুয়েন্টি প্রতিযোগিতায় অংশগ্রহণের লক্ষ্যে ৬-২৬ জুলাই ২০১৫ তারিখে নেদারল্যান্ডস ও স্কটল্যান্ডে যৌথভাবে অনুষ্ঠিত হয়। এটি আইসিসি বিশ্ব টুয়েন্টি২০ বাছাইপর্ব‎ প্রতিযোগিতার ৫ম আসর। আন্তর্জাতিক ক্রিকেট কাউন্সিলের নির্দেশনায় এ প্রতিযোগিতাটি আইসিসি বিশ্ব টুয়েন্টি২০ প্রতিযোগিতায় যোগ্যতা অর্জনের অংশবিশেষ। অংশগ্রহণকারী ১৪ দলের মধ্যে ৫১টি খেলা অনুষ্ঠানের সিদ্ধান্ত নেয়া হয়েছে যা সর্বশেষ আসরে ১৬ দলের মধ্যে ৭২ খেলার আয়োজন করা হয়েছিল। এ প্রতিযোগিতাটি আইসিসি বিশ্ব টুয়েন্টি২০ বাছাইপর্বের অংশবিশেষ। শীর্ষস্থানীয় ছয় দল ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পাবে।